|  |
| --- |
| **Dienvidkurzemes novada pašvaldība** |

Lielā iela 76, Grobiņa, Dienvidkurzemes novads, LV-3430, reģistrācijas Nr.90000058625,

tālr. 63490458, e-pasts pasts@dkn.lv, www.dkn.lv

**APSTIPRINĀTI:**

ar Dienvidkurzemes novada pašvaldības domes

\_\_\_\_.\_\_\_\_.2025. sēdes lēmumu Nr.\_\_\_\_

(prot. Nr.\_\_\_ \_\_\_\_.§)

**Grozījumi Dienvidkurzemes novada pašvaldības 2023.gada 29.jūnija saistošajos noteikumos Nr.27 “Par Dienvidkurzemes novada pašvaldības līdzfinansējumu kultūras pieminekļu saglabāšanai Dienvidkurzemes novadā ”**

 *Izdoti saskaņā ar likuma "*[*Par kultūras pieminekļu aizsardzību*](https://likumi.lv/ta/id/72551-par-kulturas-piemineklu-aizsardzibu)*"*[*24. panta*](https://likumi.lv/ta/id/72551-par-kulturas-piemineklu-aizsardzibu#p24) *otro daļu un* [*Pašvaldību likuma*](https://likumi.lv/ta/id/336956-pasvaldibu-likums)[*44. panta*](https://likumi.lv/ta/id/336956-pasvaldibu-likums#p44) *pirmo daļu*

1. Izdarīt Dienvidkurzemes novada pašvaldības 2023.gada 29.jūnija saistošajos noteikumos Nr.27 **“Par Dienvidkurzemes novada pašvaldības līdzfinansējumu kultūras pieminekļu saglabāšanai Dienvidkurzemes novadā’** (turpmāk - Noteikumi) šādus grozījumus:
	1. Papildināt Noteikumus ar 15 1 punktu, izsakot to šādā redakcijā:

“15 1 Ja saskaņā ar Noteikumu 15 punktu finansējums tiek piešķirts personai, kas nav saimnieciskās darbības veicējs vai komersants, tad maksimālais līdzfinansējuma apmērs tiek rēķināts kā summa, kas tiek izmaksāta pēc Iedzīvotāju ienākumu nodokļa samaksas, ieturēšanas.”

* 1. Izteikt Noteikumu 16.punktu šādā redakcijā:

“16. Uz līdzfinansējumu projekta īstenošanai nevar pretendēt, ja kopējais līdzfinansējums vienai ēkai vai būvei šajā projekta konkursā atbalstu sasniedzis 50 000 EUR.”

* 1. Izteikt Noteikumu VI nodaļu šādā redakcijā:

**“VI. DE MINIMIS ATBALSTA NOSACĪJUMI SAIMNIECISKĀS DARBĪBAS VEICĒJIEM, KAS PRETENDĒ UZ LĪDZFINANSĒJUMA SAŅEMŠANU**

36. Ēku (dzīvokļu) īpašniekiem, kuri ēku (dzīvokli) izmanto saimnieciskās darbības veikšanai un kuriem atbalsts (līdzfinansējums) kvalificējams kā komercdarbības atbalsts, pašvaldības līdzfinansējuma daļa kultūras pieminekļu saglabāšanai Dienvidkurzemes novadā tiek piešķirta saskaņā ar Regulas Nr. 2023/2831 nosacījumiem, Regulas Nr. 2023/2831 7. panta 3. punktā un 8. pantā minēto termiņu un ievērojot MKN Nr. 715 "[Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem](https://likumi.lv/ta/id/303512-noteikumi-par-de-minimis-atbalsta-uzskaites-un-pieskirsanas-kartibu-un-de-minimis-atbalsta-uzskaites-veidlapu-paraugiem) noteikto kārtību."

37. Gadījumā, ja ēka (dzīvoklis) tiek izmantota saimnieciskās darbības veikšanai un atbalsts (līdzfinansējums) tam kvalificējams kā komercdarbības atbalsts, pretendents, iesniedzot Pašvaldībai pieteikumu līdzfinansējuma saņemšanai, pieteikumam pievieno ēkas (dzīvokļa) īpašnieka de minimis sistēmā izveidotās un apstiprinātās pretendenta veidlapas identifikācijas numuru.

38. Pēc pretendenta veidlapas pārbaudīšanas un lēmuma pieņemšanas vienas darba dienas laikā reģistrē de minimis atbalsta uzskaites sistēmā informāciju par piešķirto atbalstu.

39. Ja atbalsts tiek sniegts kultūras pieminekļa saglabāšanai īpašumā, kura daļā tiek veikta saimnieciskā darbība, vai kultūras pieminekļa saglabāšanai daudzdzīvokļu mājā, kuras kādā no dzīvokļiem tiek veikta saimnieciskā darbība, šo noteikumu 36. punktā norādītajām personām, piesakoties de minimis atbalstam, ir tiesības norādīt, ka proporcionāli šīs personas īpašuma vai kopīpašuma daļai kultūras pieminekļa saglabāšanas izmaksas ir uzskatāmas par neattiecināmām un tiek segtas no citiem privātiem līdzekļiem bez valsts vai pašvaldības atbalsta, proporcionāli samazinot pašvaldības piešķirtā atbalsta (līdzfinansējuma) daļu.

40. De minimis atbalsts netiek piešķirts Regulas Nr. 2023/283 1. panta 1. punktā noteiktajām nozarēm un darbībām. Līdzfinansējuma saņēmējs nodrošina, ka darbības/izmaksas līdzfinansējuma pasākuma īstenošanai tiek nodalītas atbilstoši Regulas Nr. 2023/283 1. panta 2. punktā noteiktajām prasībām.

41. Viena vienota uzņēmuma līmenī šo noteikumu ietvaros plānotais de minimis atbalsta apmērs kopā ar attiecīgajā fiskālajā gadā un iepriekšējos divos fiskālajos gados piešķirto de minimis atbalstu nepārsniedz regulas Nr. 2023/283 3.panta 2.punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst regulas Nr. 2023/283 2. panta 2. punktā noteiktajai viena vienota uzņēmuma definīcijai.

42. Ievērojot Regulas Nr. 2023/283 5. panta 1. un 2. punktu de minimis atbalstu drīkst kumulēt ar citu de minimis atbalstu līdz Regulas Nr. 2023/283 3. panta 2. punktā noteiktajam attiecīgajam robežlielumam, kā arī drīkst kumulēt ar citu valsts atbalstu, tai skaitā, attiecībā uz vienām un tām pašām attiecināmajām izmaksām, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā.

43. Par atbalsta (līdzfinansējums) piešķiršanas brīdi tiek uzskatīta diena, kad noslēgts līgums ar atbalsta pretendentu (līdzfinansējuma saņēmēju).

44. Pašvaldība nodrošina dokumentācijas uzglabāšanu, ievērojot regulas Nr. 2023/283 6. panta 2.un 3. punktā minētos nosacījumus, un nodrošina informācijas pieejamību vismaz 10 (desmit) gadus no dienas, kurā saskaņā ar noteikumiem piešķirts pēdējais de minimis atbalsts.

45. De minimis atbalsta ieguvējs (līdzfinansējuma saņēmējs), kas ir saņēmis pašvaldības līdzfinansējumu, uzglabā dokumentāciju, ievērojot regulas Nr. 2023/283 6. panta 3. punktā minētos nosacījumus, un nodrošina informācijas pieejamību vismaz 10 (desmit) gadus no atbalsta piešķiršanas dienas.

46. Ja tiek pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr. 2023/283, atbalsta saņēmējam (līdzfinansējuma saņēmējam) ir pienākums atmaksāt pašvaldībai visu projekta ietvaros saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums) [IV](https://likumi.lv/ta/id/267199-komercdarbibas-atbalsta-kontroles-likums#n4) vai [V nodaļas](https://likumi.lv/ta/id/267199-komercdarbibas-atbalsta-kontroles-likums#n5) nosacījumiem.”

1.4. Izteikt Noteikumu pielikuma Nr.1, apliecinājumu jaunā redakcijā:

**“Apliecinu, ka pozitīva lēmuma saņemšanas gadījumā no pašvaldības, ne vēlāk kā 3 mēnešu laikā tiks iesniegts:**

Dienvidkurzemes novada Būvvaldē un Nacionālās kultūras mantojuma pārvaldē apstiprināta dokumentācija.

**Apliecinu, ka pēc komisijas pieprasījuma, 3 darba dienu laikā tiks iesniegts:**

Restaurācijas un nesošo konstrukciju konservācijas gadījumā – darbu veicēja meistarības apliecinājums – Latvijas Amatniecības kameras, izsniegts amata meistara vai zeļļa prakses sertifikāts, restauratora sertifikāts un citi dokumenti, tajā skaitā ziņas par darba pieredzi saturošs dokuments: darbu saraksts un atsauksmes.

**Apliecinu, ka visi pielikumā pievienotie dokumenti ir patiesi un atbilst oriģinālam.**

Parakstot pieteikumu apliecinu, ka sniegtā informācija ir patiesa un korekti norādīta.

Visu pielikumā pievienoto dokumentu kopijas vai noraksti atbilst to oriģināliem

Pieteikuma iesniedzēja paraksts, atšifrējums

Pieteikuma iesniegšanas datums”

Domes priekšsēdētājs A.Priedols